Sanatorium vu Veianen

De Sanatorium vu Veianen ass säit dem 1. Januar 2001 e Fleegeheem vum Etablissement Public SERVIOR. E läit no bei der Cité Scheierhaff nordëstlech vu Veianen. Am haitege Fleegeheem kënnen 91 Leit opgeholl ginn (27 Eenzel- an 32 Zweebettzëmmeren). Geschicht D'Tuberkulos hat um Ufank vum 20. Joerhonnert staark zougeholl, soudatt de Bau vu spezielle Sanatorie fir Longekranker noutwenneg gouf. 1924 - D'Alters- an Invalideversécherung keeft den Terrain zu Veianen; 1925 - Ufank vun de Bauaarbechten; 1931 - Aweiung a Presenz vum Prënz Félix; 1940 - Beim Amarsch vun de Preise gëtt aus dem Sanatorium e Feldlazarett gemaach; 1945 - De rietsen Trakt vum Gebai gëtt vun amerikanesche Juegdbommeren zerstéiert; 1946 - De Sanatorium gëtt vum Gesondheetsministère iwwerholl; 1979 - De Sanatorium gëtt zu engem Fleegeheem ëmfunktionéiert. Kuriositéit An der sougenannter „Kaul“ zu Nidderwolz steet déi mat Beem an Traisch zougewuessen 100-järeg Bauruin vun engem ni realiséierte Sanatorium fir Tuberkulosekranker. Op där Plaz erënnert eng Skulptur vun der Edmée Marth un déi Geschicht am Kader vun der Strooss vum Fridden. Um Spaweck Websäit vum Fleegeheem op www.servior.lu (fr)